CELEX: 52010PC0531
Language: mt
Date: 2010-10-01
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, b'konformità mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2009/030 NL/Diviżjoni Drenthe 18 mill-Pajjiżi Baxxi)

|

52010PC0531

/* KUMM/2010/0531 finali */  Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni, b'konformità mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2009/030 NL/Diviżjoni Drenthe 18 mill-Pajjiżi Baxxi)  

	[pic] | IL-KUMMISSJONI EWROPEA |Brussel 1.10.2010KUMM(2010) 531 finaliProposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni, b'konformità mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2009/030 NL/Diviżjoni Drenthe 18 mill-Pajjiżi Baxxi)MEMORANDUM TA’ SPJEGAZZJONIIl-Punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[1] jippermetti li jintuża l-Fond Ewropew ta' Aġġustament għall-Globalizzazzjoni (EGF) sal-limitu massimu annwali ta' EUR 500 miljun, u dan apparti l-intestaturi rilevanti tal-qafas finanzjarju.Ir-regoli applikabbli għall-kontributi mill-EGF huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[2].Fit-30 ta' Diċembru 2009, il-Pajjiżi l-Baxxi bagħtu l-applikazzjoni EGF/2009/030 NL/Diviżjoni Drenthe 18 għal kontribut finanzjarju mill-EGF, wara li diversi persuni sfaw bla xogħol minn żewġ intrapriżi li joperaw fid-Diviżjoni 18 tar-Reviżjoni 2 tan-NACE (stampar u riproduzzjoni tal-midja rreġistrata)[3] fir-reġjun Drenthe (NL13) fil-Pajjiżi l-Baxxi.Din l-applikazzjoni hija parti minn pakkett ta' sitt applikazzjonijiet interrelatati, li kollha jikkonċernaw is-sensji fi tmien reġjuni differenti tan-NUTS II fil-Pajjiżi l-Baxxi f'intrapriżi li joperaw fis-settur tal-grafika, li l-attivitajiet tagħhom huma kklassifikati skont żewġ Diviżjonijiet differenti tar-Reviżjoni 2 tan-NACE, jiġifieri Diviżjoni 18 (stampar u riproduzzjoni ta’ midja rreġistrata) u Diviżjoni 58 (attivitajiet ta' pubblikazzjoni).Wara analiżi bir-reqqa ta' din l-applikazzjoni, il-Kummissjoni kkonkludiet skont l-Artikolu 10 tar-Regolament (KE) Nru 1927/2006, li l-kundizzjonijiet għal kontribut finanzjarju skont dan ir-Regolament huma sodisfatti.TAQSIRA TAL-APPLIKAZZJONI U ANALIŻIDejta ewlenija:Nru ta’ referenza tal-EGF EGF/2009/030Stat Membru Il-Pajjiżi l-BaxxiArtikolu 2 (c)Intrapriżi kkonċernati 2Reġjuni NUTS II Drenthe (NL13)Taqsima Reviżjoni 2 tan-NACE 18 (stampar u riproduzzjoni ta' midja rreġistrata)Perjodu ta’ referenza 1/4/2009 sa 29/12/2009Data ta' bidu għas-servizzi personalizzati 1/4/2009Data tal-applikazzjoni 30/12/2009Sensji waqt il-perjodu ta' referenza: 140Ħaddiema bla xogħol fil-mira tal-appoġġ 140Servizzi personalizzati: il-baġit f'EUR 669 980Nefqa għall-implimentazzjoni tal-EGF[4]: il-baġit f'EUR 27 916In-nefqa f’% għall-implimentazzjoni tal-EGF 4 %Il-baġit totali f'EUR 697 896Il-kontribuzzjoni tal-EGF f'EUR (65 %) 453 6321. L-applikazzjoni tressqet quddiem il-Kummissjoni fit-30 ta’ Diċembru 2009 u ġiet issupplimentata b'tagħrif addizzjonali sas-6 ta’ Mejju 2010.2. L-applikazzjoni tissodisfa l-kundizzjonijiet ta' intervent mill-EGF kif stipulat fl-Artikolu 2(c) tar-Regolament (KE) Nru 1927/2006, u tressqet fil-limitu ta' żmien ta' 10 ġimgħat imsemmi fl-Artikolu 5 ta' dak ir-Regolament.Ir-rabta bejn is-sensji u t-tibdiliet strutturali ewlenin fl-andament tal-kummerċ dinji minħabba l-globalizzazzjoni jew il-kriżi finanzjarja u ekonomika globali3. Sabiex tiġi stabbilita r-rabta bejn is-sensji u l-kriżi finanzjarja u ekonomika globali, il-Pajjiżi l-Baxxi jisħqu li l-kriżi ekonomika wasslet għal tnaqqis sostanzjali fit-talba għas-settur tal-istampar u tal-pubblikazzjoni. L-ordnijiet minn setturi ekonomiċi oħra għal materjal stampat ta' pubbliċità, li jirrappreżentaw 35 % tal-fatturat totali tas-settur tal-istampar u tal-pubblikazzjoni, naqsu b'5,6 % bejn l-2008 u l-2009 minħabba tnaqqis tal-baġit għall-midja u attivitajiet ta' pubbliċità bħala konsegwenza tal-kriżi ekonomika. L-applikazzjoni tikkwota diversi eżempji. Fl-industrija tal-kostruzzjoni l-baġit għall-informazzjoni u l-pubbliċità tnaqqas b'36,8% wara l-kriżi, fis-settur finanzjarju bi 33,3% u fl-elettronika tal-konsumatur bi 30,6%. Barra minn hekk, il-kriżi ekonomika affetwat b'mod negattiv id-domanda għal tipi varji ta' materjal stampat ta' pubbliċità: id-domanda għar-rivisti popolari naqset bi 18,2%, għall-gazzetti b'7,5%, għall-gazzetti kummerċjali distribwiti mingħajr ħlas b'16,4% u għar-rivisti professjonali b'16,5 %.Indikazzjoni tal-għadd ta' sensji u konformità mal-kriterji tal-Artikolu 2(c)4. Il-Pajjiżi l-Baxxi ressqu din l-applikazzjoni skont il-kriterji ta’ intervent tal-Artikolu 2(c) tar-Regolament (KE) Nru 1927/2006, li jipprevedi li, fi swieq żgħar jew f’ċirkustanzi eċċezzjonali, b'ġustifikazzjoni xierqa mill-Istat Membru kkonċernat, applikazzjoni għal kontribuzzjoni mill-EGF tista' titqies ammissibbli anke jekk il-kriterji ta’ intervent stipulati fl-Artikolu 2(a) jew 2(b) ma jkunux ġew sodisfatti għal kollox, meta l-issensjar ikollu effett serju fuq l-impjiegi u fuq l-ekonomija lokali. F'dan il-każ l-applikant għandu jispeċifika liema mill-kriterji ta' intervent ma ġewx sodisfatti mill-applikazzjoni tiegħu.5. Il-Pajjiżi l-Baxxi speċifikaw li din l-applikazzjoni tfittex li tidderoga mill-Artikolu 2(b), li jitlob li jkun hemm mill-anqas 500 sensja fuq perjodu ta' disa' xhur f'intrapriżi li joperaw fl-istess Diviżjoni tar-Reviżjoni 2 tan-NACE f'reġjun wieħed jew żewġ reġjuni kontigwi fil-livell tan-NUTS II fi Stat Membru.6. L-applikazzjoni ssemmi 140 sensja f'żewġ intrapriżi li joperaw fl-istess Diviżjoni tar-Reviżjoni 2 tan-NACE tul il-perjodu ta' referenza ta' disa' xhur mill-1 ta' April 2009 sad-29 ta' Diċembru 2009, li jinsabu kollha fir-reġjun NUTS II Drenthe (NL13). Dawn is-sensji kollha ġew ikkalkolati skont it-tieni inċiż tat-tieni paragrafu tal-Artikolu 2 tar-Regolament (KE) Nru 1927/2006.7. L-awtoritajiet Olandiżi jargumentaw li din l-applikazzjoni tilħaq ir-rekwiżiti għal sottomissjoni skont l-Artikolu 2(c) tar-Regolament (KE) Nru 1927/2006 li jsemmi ċirkostanzi eċċezzjonali: ikopri sensji ulterjuri fl-istess Diviżjoni tan-NACE 2 matul il-perjodu ta' referenza bħas-sensji koperti mill-EGF/2009/029 applikazzjoni NL/Gelderland u Overijssel Diviżjoni 18 li ġiet sottomessa mill-Pajjiżi l-Baxxi skont l-Artikolu 2(b) tar-Regolament (KE) Nru 1927/2006. Barra minn hekk, Drenthe tikkostitwixxi reġjun kontigwu fuq il-livell ta' NUTS II ma' Overijssel. In-natura eċċezzjonali tal-każ tikkonsisti fil-kumbinazzjoni ta’ dawn il-fatturi, li flimkien isarrfu f’sitwazzjoni mhux tas-soltu u diffiċli għall-ħaddiema u r-reġjun ikkonċernati.8. Skont il-Pajjiżi l-Baxxi, Drenthe qiegħda f'sitwazzjoni vera diffiċli. Din il-provinċja għandha densità ta' popolazzjoni baxxa meta mqabbla mal-provinċji l-oħra li għandhom x'jaqsmu mal-applikazzjonijiet relatati mas-settur tal-grafika kif ukoll livell baxx ta' attivitajiet industrijali. Ir-rata tal-qgħad żdied minn 6.3 % f'Ottubru 2008 għal 7.5 % f'Ottubru 2009. Din il-provinċja għandha t-tielet l-ogħla rata ta' qgħad fil-Pajjiżi l-Baxxi. In-numru ta' nies li qed ifittxu impjieg żdied bi 17,4 % bejn Frar 2009 u Frar 2010. Drenthe jinsab fost il-provinċji fil-Pajjiżi l-Baxxi bi dħul pro capita b'mod sinifikanti taħt il-midja.9. Fl-istess waqt, is-settur tal-grafika fil-Pajjiżi l-Baxxi sofra minn sensji fuq skala kbira, kif jidher ukoll mill-ħames applikazzjonijiet oħra EGF interrelatati sottomessi mill-Pajjiżi l-Baxxi, li juru għadd kbir ta' sensji fl-intrapriżi fis-settur tal-grafika f'partijiet oħra tal-Pajjiżi l-Baxxi.10. Is-servizzi tal-Kummissjoni għalhekk iqisu li s-sensji fil-kwistjoni għandhom impatt serju fuq l-impjiegi u l-ekonomija lokali u li s-sitwazzjoni ekonomika u tas-suq tax-xogħol diffiċli fi Drenthe u s-sensji f'reġjuni oħra tal-livell NUTS II tal-Pajjiżi l-Baxxi minħabba l-istess kawża u matul l-istess perjodu u fl-istess Diviżjoni tan-NACE 2 jingħaqdu biex jissodisfaw il-kriterji tal-Artikolu 2(c) tar-Regolament (KE) Nru 1927/2006.11. Din l-interpretazzjoni hija wkoll konformi mad-dikjarazzjoni tal-Kummissjoni fl-okkażjoni tal-adozzjoni tar-Regolament (KE) Nru 546/2009[5] li skontha " fil-każijiet fejn applikazzjoni EGF taħt l-Artikolu 2(b) hija ppreżentata minn Stat Membru, jekk ikunu seħħew aktar sensji f'reġjun ieħor livell NUTS II tal-istess Stat Membru minħabba l-istess kawża u matul l-istess perjodu fl-istess Diviżjoni tan-NACE 2, il-Kummissjoni tikkunsidra li applikazzjoni għal assistenza mill-EGF għall-ħaddiema tal-aħħar tista' tkun magħmula taħt l-Artikolu 2 (c) li jikkwota ċirkostanzi eċċezzjonali "[6].Spjegazzjoni tan-natura mhux prevista ta’ dawk is-sensji12. L-awtoritajiet tal-Pajjiżi l-Baxxi jsostnu li l-kriżi finanzjarja u ekonomika u l-impatt tagħha ma setgħux jiġu previsti. L-applikazzjoni tiddikjara wkoll li qabel il-kriżi l-industrija tal-istampar u tal-pubblikazzjoni fil-Pajjiżi l-Baxxi għaddew minn proċess ta' ristrutturar għoli sabiex jibqgħu kompetittivi teknikament ma' intrapriżi minn barra l-UE, b'mod partikolari fit-Turkija, iċ-Ċina u l-Indja. Is-settur ġie mibdul minn industrija orjentata lejn id-domanda għal waħda orjentata lejn il-provvista. Il-kriżi attwali ġġorr ir-riskju li jiġu annullati l-effetti tal-investimenti kbar u l-isforzi magħmula mis-settur.Identifikazzjoni tal-intrapriżi li taw is-sensji u l-ħaddiema fil-mira tal-għajnuna13. L-applikazzjoni tikkwota total ta' 140 sensja li kollha huma fil-mira tal-assistenza fiż-żewġ intrapriżi li ġejjin:Intrapriżi u għadd ta' sensji |Drukkerij Giethoorn Ten Brink B.V, Meppel | 138 | Giethoorn Media groep B.V., Meppel | 2 |Total ta' Intrapriżi: 2 | Total ta' sensji: 140 |14. It-tqassim tal-ħaddiema fil-mira huwa kif ġej:Kategorija Għadd PersentaġġIrġiel 91 65Nisa 49 35Ċittadini tal-UE 132 94Ċittadini minn barra l-UE 8 6Minn 15 sa 24 sena 25 18minn 25 sa 54 sena 77 55minn 55 sa 64 sena 35 25Età ta' ’l fuq minn 65 sena 3 2Hemm 6 ħaddiema (4%) bi problema ta' saħħa jew diżabbiltà fit-tul inklużi fil-kategoriji msemmija hawn fuq.15. F'termini ta' kategoriji professjonali jitqassmu kif ġej:Kategorija Għadd PersentaġġManiġer 10 7Professjonisti 28 20Tekniċi 29 21Ħaddiema li jagħtu appoġġ klerikali 17 12Ħaddiema involuti fil-qasam tas-servizzi u tal-bejgħ 17 12Ħaddiema u muntaturi tal-magni 39 2816. Skont l-Artikolu 7 tar-Regolament (KE) Nru 1927/2006, il-Pajjiżi l-Baxxi kkonfermaw li ġiet applikata u se tkompli tiġi applikata politika ta' ugwaljanza bejn in-nisa u l-irġiel kif ukoll in-nondiskriminazzjoni, matul id-diversi stadji tal-implimentazzjoni tal-EGF u, b'mod partikolari, fl-aċċess għall-EGF.Deskrizzjoni tat-territorju kkonċernat u tal-awtoritajiet u l-partijiet interessati tiegħu17. It-territorju kkonċernat ikopri l-provinċja ta' Drenthe. Din il-provinċja għandha densità ta' popolazzjoni baxxa meta mqabbla mal-provinċji l-oħra li għandhom x'jaqsmu mal-applikazzjonijiet relatati mas-settur tal-grafika kif ukoll livell baxx ta' attivitajiet industrijali.18. L-awtoritajiet ewlenin ikkonċernati huma l-Ministeru għall-Affarijiet Soċjali u l-Fond Taħriġ għall-grafika u s-settur tal-midja (A&O Fonds Grafimedia) permezz ta' digriet tal-Kunsill għall-konsultazzjoni fis-settur tal-grafika u tal-midja. Partijiet interessati rilevanti oħra huma l-Istitut għall-industrija kreattiva (GOC), l-organizzazzjoni pubblika responsabbli għall-allokazzjonijiet (werkbedrijf UWV), iċ-ċentru tal-mobilità UWV Zuid-Oost Drenthen, l-organizzazzjoni għall-SMEs (MKB-Ondernemingen), iċ-ċentri ta' taħriġ reġjonali Drenthecollege, Deltioncollege, Alphacollege, l-organizzazzjonijiet tal-imsieħba soċjali: FNV Kiem (trejdjunjin), CNV Media (trejdjunjin), KVGO (organizzazzjoni għal min iħaddem) għad-distrett Groote Veenen.L-impatt mistenni tas-sensji fir-rigward tal-impjiegi lokali, reġjonali jew nazzjonali19. L-awtoritajiet Olandiżi jsostnu li s-sensji fis-settur tal-grafika se jaggravaw is-sitwazzjoni tal-qgħad, li diġà ddeterjorat b'riżultat tal-kriżi ekonomika u finanzjarja. Fil-provinċja ta' Drenthe r-rata tal-qgħad żdiedet minn 6,3 % f'Ottubru 2008 għal 7,5 % f'Ottubru 2009. Din il-provinċja għandha t-tielet l-ogħla rata ta' qgħad fil-Pajjiżi l-Baxxi. In-numru ta' nies li qed ifittxu impjieg żdied bi 17,4 % bejn Frar 2009 u Frar 2010. L-applikant jirreferi wkoll għall-fatt li fis-settur tal-grafika hemm proporzjon relattivament għoli ta' ħaddiema fil-gruppi ta' età akbar fejn ir-rata tal-qgħad hija għolja ħafna fil-provinċja kkonċernata. Barra minn hekk, Drenthe għandha problema ġenerali ta' popolazzjoni li qed tixjieħ malajr. Is-sensji addizzjonali fis-settur tal-grafika fil-gruppi ta' età akbar għalhekk se jkollha impatt sinifikanti. Drenthe jgħodd fost il-provinċji fil-Pajjiżi l-Baxxi bi dħul pro capita b'mod sinifikanti taħt il-midja.Pakkett ikkoordinat ta' servizzi personalizzati li jridu jiġu ffinanzjati u rendikont tal-ispejjeż stmati tiegħu, inkluża l-komplementarjetà tiegħu mal-azzjonijiet iffinanzjati mill-Fondi Strutturali20. Qed jiġu proposti t-tipi ta’ miżuri li ġejjin, li kollha jingħaqdu biex jiffurmaw pakkett koordinat ta’ servizzi personalizzati mmirati lejn l-integrazzjoni mill-ġdid ta’ ħaddiema fis-suq tax-xogħol. Huma ser jiġu offruti lill-ħaddiema mkeċċija permezz ta' ċentru ta' mobbiltà, imsejjaħ Ċentru Karrieri Kreattivi (Centrum Creatieve Carrières).Attivitajiet ta' preparazzjoni-  Informazzjoni u reġistrazzjoni: tkopri intervista inizjali sabiex il-ħaddiem li ngħata s-sensja jiġi rreġistrat u jiġu identifikati l-aktar tipi ta' miżuri adegwati.-  Informazzjoni u servizz tal-għajnuna: tirrilata ma' laqgħat kollettivi u funzjoni ta' servizz tal-għajnuna biex tipprovdi informazzjoni lill-ħaddiema li ngħataw is-sensja dwar il-miżuri disponibbli.Akkumpanjament-  Akkumpanjament minn xogħol għal ieħor: ikopri programm individwalizzat li jinkludi monitoraġġ, it-twaqqif ta' pjan ta' azzjoni ta' karriera u vokazzjonali u sorveljanza fuq medda ta' żmien qasir fuq il-post tax-xogħol il-ġdid.-  Rikollokament: tfittex li tagħti appoġġ attiv lill-ħaddiema li ngħataw is-sensja fl-esplorazzjoni tagħhom ta' opportunitajiet ġodda ta' xogħol.-  Taħriġ ta' applikazzjoni tkopri l-analiżi ta' postijiet tax-xogħol vakanti disponibbli, għajnuna għall-abbozz ta' CV u ittra ta' applikazzjoni u preparazzjoni ta' intervisti għal xogħol.-  Akkumpanjament lejn ħolqien ta' negozju: tfittex li tgħin lill-ħaddiema li ngħataw is-sensja li jixtiequ joħolqu l-impjieg tagħhom. Din tkopri l-forniment ta' parir legali, għajnuna għat-tfassil ta' pjan ta' negozju, u għajnuna dwar rekwiżiti amministrattivi.Taħriġ-  Taħriġ u taħriġ mill-ġdid: tkopri taħriġ vokazzjonali, ġestjoni u taħriġ ta' ħiliet soċjali u taħriġ tekniku mill-ġdid li jkun speċifiku għall-ħaddiema li t-taħriġ tekniku tagħhom m'għadux jgħodd.-  Rikonoxximent ta' esperjenza professjonali: tkopri l-valutazzjoni ta' għarfien u esperjenza preċedenti ta' kull ħaddiem individwali kif ukoll l-identifikazzjoni ta' oqsma fejn jinħtieġ aktar taħriġ.21. In-nefqa għall-implimentazzjoni tal-EGF, li hija inkluża fl-applikazzjoni, skont l-Artikolu 3 tar-Regolament (KE) Nru 1927/2006, tkopri attivitajiet ta’ tħejjija, ġestjoni, tagħrif u pubbliċità u ta’ kontroll kif ukoll informazzjoni u pubbliċità.22. Is-servizzi personalizzati ppreżentati mill-awtoritajiet Olandiżi huma miżuri attivi tas-suq tax-xogħol fi ħdan l-azzjonijiet eliġibbli kif iddefiniti bl-Artikolu 3 tar-Regolament (KE) Nru 1927/2006. L-awtoritajiet Olandiżi jistmaw li l-ispejjeż totali ta’ dawn is-servizzi huma ta’ EUR 669 980,08 u li l-ispiża għall-implimentazzjoni tal-EGF hija ta' EUR 27 915,84 (= 4 % tal-ammont totali). Il-kontribut totali mitlub mill-EGF huwa ta’ EUR 453 632 (65 % tal-ispejjeż totali).Azzjonijiet | L-għadd stmat ta’ ħaddiema identifikati | L-ispiża stmata għal kull ħaddiem identifikat (f'EUR) | Spejjeż totali (l-EGF u l-kofinanzjament nazzjonali) (f’EUR) * |Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) |1. Attivitajiet ta' preparazzjoni 1.1. Teħid ta' informazzjoni u reġistrazzjoni (intake en registratie) | 140 | 194,34 | 27 207,28 |1.2. Informazzjoni u servizz ta' għajnuna (voorlichting en helpdesk) | 140 | 86,37 | 12 092,12 |2. Akkumpanjament 2.1. Akkumpanjament minn xogħol għal ieħor (werk naar werk begeleiding) | 53 | 3 774,19 | 200 032,30 |2.2. Rikollokament | 42 | 4 484,99 | 188 369,44 |2.3. Taħriġ ta' applikazzjoni (solicitatietraining) | 42 | 1 449,41 | 60 875,21 |2.4. Akkumpanjament lejn ħolqien ta' negozju (begeleiding eigen onderneming) | 7 | 5 289,38 | 37 025,64 |3. Taħriġ 3.1. Taħriġ u taħriġ mill-ġdid (opleiding en omscholing) | 42 | 2 505,29 | 105 222,14 |3.2. Rikonoxximent ta' esperjenza preċedenti (erkenning verworven competenties) | 14 | 2 796,85 | 39 155,94 |Subtotal tas-servizzi personalizzati | 669 980,08 |Nefqa għall-implimentazzjoni tal-EGF (it-tielet paragrafu tal-Artikolu 3 tar-Regolament (KE) Nru 1927/2006) |Ġestjoni | 6 978,96 |Tagħrif u pubbliċità | 6 978,96 |Attivitajiet ta' kontroll | 13 957,92 |Subtotal tan-nefqa għall-implimentazzjoni tal-EGF | 27 915,84 |Stima tal-ispejjeż totali | 697 896 |Kontribut tal-EGF (65 % tal-ispejjeż totali) | 453 632 |*it-total ma jaqbilx minħabba li ċ-ċifri huma miġbudin għad-dritt23. Il-Pajjiżi l-Baxxi jikkonfermaw li l-miżuri deskritti hawn fuq huma komplementarji mal-azzjonijiet iffinanzjati mill-Fondi Strutturali, b'mod partikolari ma' għadd ta' proġetti ta' taħriġ tal-FSE għall-ħaddiema fis-settur tal-grafika, li ż-żmien tagħhom jaħbat fl-istess perjodu tal-implimentazzjoni tal-EGF. L-awtorità ta' ġestjoni għall-EGF, li hija wkoll l-awtorità ta' ġestjoni għall-FSE stabbiliet il-proċeduri ta' kontroll neċessarji biex jiġi eliminat kwalunkwe riskju ta' finanzjament doppju.Id-data/dati meta nbdew jew meta huwa maħsub li jinbdew is-servizzi personalizzati lill-ħaddiema affettwati24. Il-Pajjiżi l-Baxxi bdew joffru s-servizzi personalizzati lill-ħaddiema affettwati, liema servizzi huma inklużi fil-pakkett ikkoordinat propost għal kofinanzjament mill-EGF fl-1 ta' April 2009. Din id-data għalhekk tirrappreżenta l-bidu tal-perjodu ta' eleġibbiltà għal kull għajnuna li tista' tingħata mill-EGF.Il-proċeduri għall-konsultazzjoni mal-imsieħba soċjali25. L-imsieħba soċjali kienu kkonsultati permezz tal-Fondazzjoni tas-Suq tax-Xogħol u l-Fond tat-taħriġ għall-grafika u s-setturi tal-midja (Arbeids & Opleidingsfonds Grafimedia branche), li fid-dawl tal-kriżi ftiehmu dwar il-ħolqien ta' ċentru ta' mobilità għas-settur li jismu C3 (Centrum Creatieve Carrières). L-għan ta' dan iċ-ċentru tal-mobilità huwa l-koordinament tal-miżuri varji tas-suq tax-xogħol attiv b'konsultazzjoni mal-imsieħba soċjali.26. L-awtoritajiet Olandiżi kkonfermaw li r-rekwiżiti stipulati fil-leġiżlazzjoni nazzjonali u tal-Unjoni li jikkonċernaw is-sensji kollettivi ġew sodisfatti.Tagħrif dwar azzjonijiet li huma obbligatorji skont il-liġi nazzjonali jew il-ftehimiet kollettivi27. Fir-rigward tat-twettiq tal-kriterji stabbiliti fl-Artikolu 6 tar-Regolament (KE) Nru 1927/2006, l-awtoritajiet Olandiżi fl-applikazzjoni tagħhom:-  ikkonfermaw li l-kontribuzzjoni finanzjarja mill-EGF ma tiħux post il-miżuri li huma r-responsabbiltà ta' kumpaniji skont il-liġi nazzjonali jew ftehimiet kollettivi;-  taw prova li l-azzjonijiet jipprovdu appoġġ għal ħaddiema individwali u m’għandhomx jintużaw għar-ristrutturazzjoni ta' kumpaniji jew setturi;-  ikkonfermaw li l-azzjonijiet eliġibbli ma jirċevux għajnuna minn strumenti finanzjarji Komunitarji oħra.Is-sistemi ta’ ġestjoni u ta’ kontroll28. Il-Pajjiżi l-Baxxi nnotifikaw lill-Kummissjoni li l-kontribut finanzjarju se jkun ġestit u kkontrollat mill-istess entitajiet li jiġġestixxu u jikkontrollaw il-finanzjament tal-Fond Soċjali Ewropew (FSE) fil-Pajjiżi l-Baxxi. L-Aġenzija għall-Affarijiet Soċjali u l-Impjiegi (Agentschap SZW) se tkun l-entità intermedjarja għall-awtorità li tiġġestixxi.Finanzjament29. Abbażi tal-applikazzjoni mill-Pajjiżi l-Baxxi, il-kontribut propost mill-EGF għall-pakkett ikkoordinat ta' servizzi personalizzati huwa ta' EUR 453 632, li jirrappreżenta 65 % tal-ispiża totali. L-allokazzjoni proposta tal-Kummissjoni minn dan il-Fond hija bbażata fuq l-informazzjoni li ngħatat mill-Pajjiżi l-Baxxi.30. Minħabba l-kontribut massimu possibbli mill-EGF stabbilit skont l-Artikolu 10(1) tar-Regolament (KE) Nru 1927/2006, kif ukoll l-ambitu tar-riallokazzjoni ta' approprjazzjonijiet, il-Kummissjoni qiegħda tipproponi li tuża l-ammont totali msemmi hawn fuq mill-EGF, li għandu jiġi allokat taħt l-intestatura 1a tal-qafas finanzjarju.31. L-ammont ta' kontribut finanzjarju propost jippermetti li aktar minn 25 % tal-ammont annwali massimu allokat għall-EGF jibqa' disponibbli biex ikun allokat matul l-aħħar erba' xhur tas-sena, kif stipulat fl-Artikolu 12(6) tar-Regolament (KE) Nru 1927/2006.32. L-ammont aggregat tal-kontributi EGF għall-applikazzjonijiet EGF li jirreferu għal ċirkustanzi eċċezzjonali għall-2010, inkluż l-ammont propost fil-Proposta preżenti, ma jaqbiżx il-15% tal-ammont annwali massimu tal-EGF, kif meħtieġ mill-Artikolu 2(c) tar-Regolament (KE) Nru 1927/200633. Bil-preżentazzjoni ta' din il-proposta sabiex timmobilizza l-EGF, il-Kummissjoni qiegħda tniedi l-proċedura ssemplifikata tat-trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, sabiex tikseb il-qbil taż-żewġ fergħat tal-awtorità baġitarja dwar il-ħtieġa li jiġi użat l-EGF u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-awtorità baġitarja li tilħaq ftehim dwar l-abbozz tal-proposta għall-mobilizzazzjoni biex, f'livell politiku xieraq, tgħarraf lill-fergħa l-oħra u lill-Kummissjoni bl-intenzjonijiet tagħha. F'każ ta' nuqqas ta' qbil minn xi waħda miż-żewġ fergħat tal-awtorità baġitarja, tissejjaħ laqgħa formali tat-trijalogu.34. B’mod separat il-Kummissjoni tippreżenta talba ta' trasferiment sabiex iddaħħal fil-baġit għall-2010 approprjazzjonijiet ta' impenn u ta' pagamenti speċifiċi, kif mitlub mill-Punt 28 tal-Ftehim Interistituzzjonali tas-17 ta' Mejju 2006.Sors tal-approprjazzjonijiet tal-pagamenti28 Fl-istat attwali ta' implimentazzjoni, huwa prevedibbli li l-approprjazzjonijiet ta' pagament disponibbli fl-2010 skont il-linja tal-baġit 01.0404 "Programm ta' Qafas għall-Kompetittività u l-Innovazzjoni – Programm ta' Imprenditorija u Innovazzjoni" mhux se jintużaw kollha din is-sena.29. Din il-linja tkopri n-nefqa relatata mal-implimentazzjoni tal-istrument finanzjarju ta' dan il-programm, li l-għan ewlieni tagħha huwa li tiffaċilita l-aċċess ta' SMEs għall-finanzi. Bejn it-trasferimenti lejn il-kontijiet fiduċjarji ġestiti mill-Fond Ewropew tal-Investiment u l-ħlas lill-benefiċjarji jeżisti xi ftit dewmien ta' żmien. Il-kriżi finanzjarja għandha effett kbir fuq il-previżjonijiet fir-rigward tal-ħlasijiet għall-2010. B'riżultat ta' dan, sabiex jiġu evitati bilanċi eċċessivi fuq il-kontijiet fiduċjarji, il-metodoloġija għall-kalkolu tal-approprjazzjonijiet ta' pagamenti ġiet riveduta, filwaqt li ttieħed kont tal-ħlasijiet mistennija. L-ammont ta' EUR 453 632 għalhekk jista' jsir disponibbli biex jiġi ttrasferit.Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta' Aġġustament għall-Globalizzazzjoni, b'konformità mal-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (applikazzjoni EGF/2009/030 NL/Diviżjoni ta' Drenthe 18 mill-Pajjiżi l-Baxxi)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea,Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[7], u b'mod partikolari l-punt 28 tiegħu,Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[8], u b'mod partikolari l-Artikolu 12(3) tiegħu,Wara li kkunsidra l-proposta mill-Kummissjoni Ewropea[9],Billi:(1) Il-Fond Ewropew ta’ Aġġustament għall-Globalizzazzjoni (EGF) twaqqaf biex jipprovdi appoġġ addizzjonali għall-ħaddiema mogħtija s-sensja minħabba bidliet strutturali kbar fl-andamenti kummerċjali dinjin dovuti għall-globalizzazzjoni u sabiex jiġu megħjuna fl-integrazzjoni mill-ġdid tagħhom fis-suq tax-xogħol.(2) L-ambitu tal-EGF twessa’ għal applikazzjonijiet imressqa mill-1 ta’ Mejju 2009 biex jinkludi l-appoġġ għall-ħaddiema li ngħataw is-sensja bħala riżultat dirett tal-kriżi finanzjarja u ekonomika globali.(3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-EGF fi ħdan il-limitu massimu annwali ta’ EUR 500 miljun.(4) Il-Pajjiżi l-Baxxi bagħtu applikazzjoni biex jimmobilizzaw l-EGF, fir-rigward tas-sensji fiż-żewġ intrapriżi li joperaw fid-Diviżjoni 18 tar-Reviżjoni 2 tan-NACE (stampar u riproduzzjoni tal-midja rreġistrata) fir-reġjun NUTS II Drenthe (NL13), fit-30 ta' Diċembru 2009 u ssupplimentawha b'tagħrif addizzjonali sas-6 ta' Mejju 2010. Din l-applikazzjoni hija konformi mar-rekwiżiti għad-determinazzjoni tal-kontributi finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ressqet proposta biex tuża l-ammont ta' EUR 453 632.(5) L-EGF għandu, għalhekk, jiġi mmobilizzat sabiex jipprovdi kontribut finanzjarju għall-applikazzjonijiet imressqa mill-Pajjiżi l-Baxxi.IDDEĊIDEW KIF ĠEJ:Artikolu 1Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta' Aġġustament għall-Globalizzazzjoni (EGF) għandu jiġi mmobilizzat biex jipprovdi s-somma ta' EUR 453 632 f'approprjazzjonijiet għall-impenji u għall-ħlasijiet.Artikolu 2Din id-Deċiżjoni għandha tiġi ppubblikata f 'Il-Ġurnal Uffiċjali tal-Unjoni Ewropea .Magħmul fi,Għall-Parlament Ewropew Għall-KunsillIl-President Il-President [1] ĠU C 139, 14.6.2006, p. 1.[2] ĠU L 406, 30.12.2006, p. 1.[3] Ir-Regolament (KE) Nru 1893/2006 tal-Parlament Ewropew u tal-Kunsill ta' l- 20 ta' Diċembru 2006 li jistabbilixxi l-klassifikazzjoni ta’ l-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi ta’ l-istatistika (ĠU L 393 of 30.12.2006, p. 1).[4] Skont it-tielet paragrafu tal-Artikolu 3 tar-Regolament (KE) Nru 1927/2006.[5] Ir-Regolament (KE) Nru 546/2009 tal-Parlament Ewropew u tal-Kunsill tat-18 ta' Ġunju 2009 li jemenda r-Regolament (KE) Nru 1927/2006 li jistabbilixxi Fond Ewropew ta' Aġġustament għall-Globalizzazzjoni (ĠU L 167, 29.6.2009, p. 26).[6] Il-Kunsill tal-Unjoni Ewropea, 10304/09 ADD1, 8.6.2009.[7] ĠU C 139 tal-14.6.2006, p. 1.[8] ĠU L 406, 30.12.2006, p. 1.[9] ĠU C […], […], p. […].